google/wiki40b huggingface dataset:
Ján Bušniak

Životopis

V roku 1925 – 1930 navštevoval ľudovú školu v Hornej Lehote, 1930 – 1935 študoval na gymnáziu v Banskej Štiavnici, 1935 – 1938 na lýceu v Nines (Francúzsko), 1938 – 1939 na Vysoke škole ekonomickej v Prahe, 1940 – 1941 v Záhrebe, 1941 – 1942 vo Viedni, 1942 v Bratislave, kde v roku 1942 promoval za Ing. V roku 1941 – 1942 referent Najvyššieho úradu pre zásobovanie v Bratislave, 1943 väznený v Bratislave a v Ilave. Po vypuknutí SNP v roku 1944 zástupca Povereníctva výživy SNR v Banskej Bystrici, 1945 – 1947 vedúci slov. oddelenia Min. priemyslu v Prahe, 1947 – 1949 referent odd. pre priemysel, obchod a peňažníctvo ÚV KSS v Bratislave, 1949 – 1950 námestník min. priemyslu v Prahe, 1950 – 1951 povereník potravinárskeho priem., 1951 – 1957 obchodu v Bratislave, 1957 – 1960 veľvyslanec v Číne, 1960 – 1962 a 1967 – 1971 námestník ministra zahraničných vecí v Prahe, 1962 – 1967 čs. veľvyslanec v Taliansku, 1971 – 1979 vedúci odd. rozvojových krajín v Ústave medzinárodných vzťahov v Prahe. Predstaviteľ kom. odbojového hnutia a účastník SNP. Počas SNP zástupca povereníka SNP pre zásobovanie a osvetový dôstojník pri povstaleckej 1. čs. armáde na Slovensku. Po vojne organizátor prvej etapy industrializácie Slovenska (výstavba Oravskej priehrady, Bučiny Zvolen, cementárne v Banskej Bystrici, Mostáreň Brezno a i.). V roku 1958 – 1959 a 1963 – 1965 člen a 1967 – 1968 vedúci čs. delegácie na Valnom zhromaždení OSN. Publikačne činný, autor spomienkových čŕt z obdobia odboja a znárodňovacieho procesu, články publikoval v periodikách Rudé právo, Pravda, Nové slovo a i.
Karol VIII. (Francúzsko)

Pôvod

Narodil sa ako tretí syn Ľudovíta XI. a Šarloty Savojskej.

Vláda

Na trón nastúpil po smrti svojho otca roku 1483 a hneď nato vypukol ostrý spor medzi jeho sestrou Annou z Beaujeu a Ľudovítom Orleánskym o poručníctvo a regentstvo.
Karol bol slabý kráľ. Svojim sobášom s Annou, dedičkou Bretónska, získal túto krajinu pre francúzsku korunu. Ako dedič práv Anjouovcov na Neapolsko podnikol roku 1494 vojenskú výpravu do Itálie, kde v roku 1495 dobyl Neapolsko. Koalícia pápeža so Španielskom, Milánskom a Benátkami ho však z Itálie znova vypudila.
Zomrel len 27-ročný, 7. apríla 1498, pri nešťastí, keď sa hlavou udrel do nízkeho dreveného trámu. Jeho smrťou vyhynula staršia vetva rodu Valois. Jeho nástupcom bol Ľudovít XII., pravnuk Karola V.
Soudkova štola

Ochrana

Predmetom ochrany je biotop netopierov, najmä podkovára krpatého (Rhinolophus hipposideros).
Alexander Kunoši

Životopis

Študoval na gymnáziu v Banskej Bystrici (1919 – 1927), na Právnickej fakulte Karlovej univerzity v Prahe a Univerzity Komenského v Bratislave (1927 – 1932), medzinárodné právo na parížskej Sorbone (1934). Pôsobil na Obchodnej akadémii v Bratislave, v Česko-slovenskom exportnom ústave a Ministerstve zahraničných vecí v Prahe. Bol členom ľavicových študentských spolkov, v roku 1938 bol autorom petície slovenských vysokoškolákov Edvardovi Benešovi. Bol člen česko-slovenskej politickej misie v Paríži a v Londýne (1939), účastník protifašistického odboja, funkcionár Mladého Česko-Slovenska v Anglicku. V rokoch 1947 – 1951 bol prvým povojnovým veľvyslancom Česko-Slovenska v Argentíne s poverením aj pre Paraguaj a Bolíviu. V rokoch 1952 – 1954 bol nezákonne väznený a neskôr rehabilitovaný. Po prepustení pôsobil ako prekladateľ a profesor jazykovej školy v Bratislave.
WrestleMania XXVIII

Produkcia

Miami bolo jedným z dvoch uchádzačov o usporiadanie WrestleManie XXVII. Vo februári 2010 bolo usporiadateľské právo pridelené mestu Atlanta, Georgia. Miami neuspalo najmä kvôli tomu, že v roku 2010 sa tu uskutočnil zápas amerického futbalu o Super Bowl. Miami sa uchádzalo o usporiadanie tejto platenej akcie aj v rokoch 2012 až 2014. Ďalšími záujemcami boli Los Angeles, New Orleans, New York City, Toronto, Detroit, Tampa, Vancouver, St. Louis, Jacksonville, Orlando a Houston. Pôvodne mal záujem aj Dallas, no napokon musel ustúpiť, keďže sa uchádzal o usporiadanie iných akcií, ako bolo finále univerzitnej ligy amerického futbalu.
Dňa 9. februára 2011 uviedlo periodikum The Miami Herald, že Miami dostalo právo usporiadať túto platenú akciu. Neskôr potvrdila túto informáciu oficiálne aj samotná WWE na tlačovej konferencii vo Fontainebleau Miami Beach. WrestleMania XXVII bude druhou WrestleManiou konanou na území štátu Florida. Zároveň budem štvrtým "open-air" podujatím na tomto mieste. Na organizovanie WreslteManie získalo Miami dotáciu od WWE v hodnote $250,000. Týždeň pred uskutočnením samotnej akcie sa koná množstvo sprievodných akcií v rámci "WrestleMania Week", vrátane uvedenia nových členov do Siene slávy WWE či golfového turnaja osobností.

Pozadie

4. apríla 2011 v rámci šou RAW, ktorá sa konala deň po WrestleManii XXVII, uzavreli John Cena a The Rock dohodu o spoločnom zápase na nasledujúcej WrestleManii. Stalo sa tak na základe toho, že The Rock napadol Cenu počas zápas o titul WWE proti The Mizovi. 1. mája 2011 získal Cena titul WWE na platenej akcii Extreme Rules v zápase v oceľovej klietke proti The Mizovi a R-Truthovi. Medzičasom Cena o titul prišiel.
17. júla na Money in the Bank, porazil Daniel Bryan ďalších siedmich wrestlerov v tzv. Money in the bank ladder match a vďaka tomu získal právo na zápas o titul. 18. decembra na akcii TLC: Tables, Ladders & Chairs porazil v zápase o World Heavyweight title Big Show Marka Henryho. Následne prišiel Daniel Bryan, ktorý si uplatnil svoje práva zápas o titul a Big Showa porazil. 
Na januárovom Royal Rumble sa uskutočnil tradičný zápas tridsiatich wrestlerov. Víťaz tohto zápasu mal zabezpečenú účasť na WrestleManii v zápase o WWE title alebo World Heavyweight title. Víťazom sa napokon stal Sheamus.
Hémevez

Poloha

Obec má rozlohu 4,3 km². Najvyšší bod je položený 28 m n. m. a najnižší bod 6 m n. m.

Obyvateľstvo

Počet obyvateľov obce je 174 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dendrobium kingianum

Morfológia

Patrí medzi menšie dendróbiá, aj keď vzrast môže byť variabilný. Stonky zhrubnuté v pahľuzy dosahujú veľkosť 10–15 cm, naspodu sú širšie a k vrcholu sa zužujú do špičky. Striedavo protistojné listy sú oválne a zašpicatené, na pseudohľuze ich je 2–7.
Kvitne drobnými ružovými, vzácnejšie bielymi kvetmi. Patrí medzi nemnohé orchidey s voňavými kvetmi.

Ekológia

Pochádza z východnej Austrálie. Rastie na slnečných miestnach prevažne litofyticky, vzácnejšie epifyticky na kmeňoch stromov.
Miroslav Šášky

Zo života

Novinárskej profesii sa začal venovať po Nežnej revolúcii. Postupne pôsobil v novinách Slovák, Slovenský národ, Slovenská REPUBLIKA a Nový deň, externe písal pre časopis EXTRA plus. Pracoval aj vo výstavníctve. V rokoch 1996-1998 bol hovorcom Slovenskej informačnej služby.
Spoluzakladateľ a generálny prezident SPRJ /Strana priateľov rodiny Jasovskej/
Jeho otec Ladislav Šášky bol historik. Jeho brat Stanislav Šášky bol folk-gospelový hudobník a spevák.
Akméizmus

Akméizmus (z gr. akmé – vrchol, vyvrcholenie) alebo adamizmus alebo klarizmus bol literárny smer v ruskej poézii v rokoch 1912 – 1922. Odmietali symboly a zbytočnú metaforickosť. Presadzovali jednoznačný obraz a jazyk. Zmysel poézie vidia v zobrazovaní reálneho sveta a vecí.
Akméizmus vznikol ako reakcia na lit. smer symbolizmus v západnej literatúre. Nachádzal vrchol - akmé - v objavovaní reálneho sveta . 
Predstavitelia: Anna Achmatovová, Osip Mandeľštam (manifest Ráno akmeizmu), Marina Cvetajevová
Ján Rašo

Životopis

Od roku 1933 bol prijatý do dobrovoľnej vojenskej služby kde pôsobil do 1. februára 1937, kedy vstúpil do zboru pohraničnej finančnej stráže. Počas Slovenského národného povstania spoluorganizoval vo Vysokých Tatrách, vytvorenie odbojovej skupiny z príslušníkov žandárstva a pohraničnej finančnej stráže. 20. septembra 1944 sa táto skupina pridala k partizánskemu oddielu Vysoké Tatry. Padol 26. september 1944 v boji s nemeckými vojakmi na Troch Studničkách. Pochovaný je na Štrbskom Plese spolu so Štefanom Morávkom. V roku 1946 bol povýšený do hodnosti kapitána a inšpektora 1. triedy finančnej stráže a vyznamenaný Radom SNP 1. triedy, in memoriam. Jeho meno niesla chata pri Troch Studničkách vo Vysokých Tatrách, ktorá v roku 1998 vyhorela. Tabuľka s jeho menom je umiestnená v sektore G15, na Symbolickom cintoríne pri Popradskom plese.
Strassen (Luxembursko)

Poloha

Obec má rozlohu 10,71 km². Najvyšší bod je položený 391 m n. m. a najnižší bod 265 m n. m.

Obyvateľstvo

Strassen má 7385 obyvateľov (2011).
Graf vývoja obyvateľstva:

Ekonomika

S 5.58% bolo v Strassen nezamestanosť nižšia o 1.39 % ako luxemburský priemer v roku 2010.
Lautenbach

Poloha

Obec má rozlohu 13,02 km². Najvyšší bod je položený 1 160 m n. m. a najnižší bod 353 m n. m.

Obyvateľstvo

Počet obyvateľov obce je 1 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maxilly-sur-Léman

Poloha

Obec má rozlohu 4,07 km². Najvyšší bod je položený 830 m n. m. a najnižší bod 372 m n. m.

Obyvateľstvo

Počet obyvateľov obce je 1 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hodvábnictvo

Hodvábnictvo je výroba hodvábu; zložka poľnohospodárskej výroby.

História

Prvá zmienka o objave hodvábu (silk) a priadky morušovej (Bombyx mori  Linnaeus, 1758) pochádza z Číny. Objavenie hodvábnictva sa pripisuje konkubíne cisára Chuang-ti, ktorý žil asi 3000 rokov pred Kristom. 
Tajomstvo výroby hodvábu si čínsky výrobcovia veľmi starostlivo strážili pred svetom viac ako 2000 rokov. Tým sa stala výroba hodvábu najstráženejším tajomstvom na svete. Podľa jednej legendy sa hovorí o mníchovi, ktorý pracoval pre cisára Justiniána I., ktorému sa ako prvému podarilo prepašovať vajíčka priadky morušovej z Číny v dutých bambusových paliciach.
Hodvábne vlákno vytvára priadka morušová (latinsky: Bombyx mori - „Hodvábny motýľ“). Dospelý hodvábnik žije asi iba tri dni, počas ktorých znesie okolo 300 vajíčok. Priadka morušová sa živí listami morušovníka. Keď dosiahne asi 30-násobok pôvodnej dĺžky zakuklí sa. Húsenica sa do hodvábneho vlákna, ktoré sama vytvorí, zamotáva a vytvorí kokón (zámotok = kokón). Jeden kokón môže obsahovať 730 až 915 metrov dlhé vlákno.
Vlákno hodvábu tvoria bielkoviny fibroín a sericín, ktoré na vzduchu tuhnú a vytvárajú hodvábne vlákno, ktoré je extrémne pevné a môže sa tkať na hodvábne látky. Hodvábne látky sú z ušľachtilého prírodného materiálu, ktorý má špecifickú štruktúru a mimoriadny lesk. Už od nepamäti bol veľmi cennou komoditou a to platí dodnes.
Priadka morušová sa u nás začala pestovať koncom 17. storočia. Najväčší rozmach hodvábníctva sa dosiahol za panovania Márie Terézie a hodvábnictvo bolo rozšírené okrem Abovsko-Turnianskej župy tiež v Nitrianskej a Bratislavskej. V Uhorsku malo hodvábníctvo staré tradície, lebo v Európe bolo Uhorsko tretím najväčším výrobcom hodvábnej suroviny a piatym vo svete. Rozvoj hodvábnictva vo svete sa viazal v minulosti s menami, ako napr.: Louis Pasteur (1822 - 1895).
Vic-de-Chassenay

Poloha

Obec má rozlohu 26,47 km². Najvyšší bod je položený 372 m n. m. a najnižší bod 279 m n. m.

Obyvateľstvo

Počet obyvateľov obce je 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Couladère

Poloha

Obec má rozlohu 2,18 km². Najvyšší bod je položený 306 m n. m. a najnižší bod 225 m n. m.

Obyvateľstvo

Počet obyvateľov obce je 440 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rezavka

Flóra

Lesný porast je tvorený kombináciou brestových dúbrav a mokraďových jelšín. Rastie tu celý rad osobitne chránených rastlín, ako je napr. kruštík neskorý (Epipactis albensis), snežienka jarná (Galanthus nivalis), ľalia zlatohlavá (Lilium martagon) alebo kruštík modrofialový (Epipactis purpura). Medzi ďalších vzácnych zástupcov flóry patria nadutica bobuľnatá (Cucubalus baccifer), kosatec žltý (Iris pseudacorus) a hviezdnatec čemericový (Hacquetia Epipactis). Tieto rastliny radíme medzi regionálne významné druhy.
Význam prírodnej pamiatky podčiarkuje prítomnosť vzácnych druhov húb, ako je napr. ohnivec rakúsky (Sarcoscypha austriaca), tvarohovec jabloňový (Aurantioporus fissilis), ostropórovec nížinný (Oxyporus late-marginatus), lofária tmavá (Lopharia spadicea) alebo bradavkatka Eutypa scoparia.

Fauna

Územie priliehajúce k vode je porastené spoločenstvami rákosia a vysokých ostríc. Rastie tu napr. perutník močiarny (Hottonia palustris). Prostredie poskytuje vhodné podmienky pre rozmnožovanie mloka veľkého (Triturus cristatus) alebo skokana ostronosého (Rana arvalis). Okrem nich potom samozrejme aj mnohých bežných druhom bezstavovcov, rýb, vtákov a cicavcov.
Rusofilstvo

Rusofilstvo je prejav obdivu a úcty k ruskej kultúre a úlohe ruského ľudu v dejinách. Zložka slovenského politického myslenia v 19. stor. a 20. stor., ktorá u niektorých národniarov prerástla až do cárofilstva.
Rakovina pľúc

Rakovina pľúc patrí medzi najčastejšie sa vyskytujúce rakovinové ochorenia vôbec. U mužov ide dokonca o druhé najčastejšie ochorenie rakovinového typu, hneď za rakovinou prostaty. Priemerný vek, v ktorom k ochoreniu dochádza je 55-60 rokov.
Rizikovými faktormi sú predovšetkým fajčenie (cigaretový dym) a prašnosť v prostredí, v ktorom žijeme a pracujeme, napríklad pri povolaniach s výskytom zvýšenej prašnosti alebo nečistoty pracovného prostredia (robotnícke povolania, bydlisko blízko továrne alebo frekventovanej cesty a pod.).
Náhodný nález pri röntgene pľúc býva často len prvým dôkazom toho, že čosi nie je s nami v poriadku. Neduhy ako kašeľ, problémy s dýchaním, vykašľávanie krvi alebo strata hmotnosti sa vyskytujú až v neskoršom štádiu a mali by byť bezpodmienečne sledované a testované, aby sa zistila ich príčina.
Peter Bella

Peter Bella (* 12. november 1842, Liptovský Mikuláš - † 13. jún 1919, Budapešť) bol slovenský básnik a prekladateľ. Používal pseudonym Horal, preto je v súčasných publikáciách uvádzaný pod menom Peter Bella-Horal.
Suňogovci

Suňogovci (základný tvar Suňog, historické slovenské písanie Suneg, Sunek, po maďarsky Szunyogh) bol uhorský šľachtický rod. Delil sa na vetvu budatínsku, ktorej členovia sa zaradili do magnátskeho stavu a získali tituly barón a neskôr gróf, a vetvu jasenickú, ktorej členovia patrili k zemanom.
Suňogovci pochádzali z Abova. Abovský podžupan Mikuláš Suňog získal v roku 1394 za 50 mariek považskú obec Jasenica. Jeho syn Matej bol v roku 1458 zapísaný ako kráľovský človek hradu Bystrica, v roku 1462 Košece, v roku 1472 sa uvádza ako sused obce Ladce. Matej mal synov Gašpara a Bartolomeja, ktorí v roku 1487 získali od kráľa Mateja Visolaje a Sverepec.

Magnátska vetva

Matejov syn Gašpar založil magnátsku vetvu rodu. Sobášom s vdovou po Rafaelovi z Hatnej získal časť budatínskeho panstva. Hlavným sídlom tejto vetvy sa stal Budatínsky hrad, neskôr si postavili aj kaštieľ v Radoli. Gašparovi vnuci Ján a Juraj boli v roku 1588 povýšení na barónov.  Obe vetvy neskôr získali aj povýšenie do grófskeho stavu, no Jurajova vetva vymrela už v roku 1727. Posledným mužským potomkom bol Ján Nepomuk z Jánovej vetvy, ktorý v roku 1798 zomrel a zanechal len jednu dcéru Jozefu. Jej manželom sa stal Anton Csáky a budatínske panstvo týmto sobášom prešlo do majetku Csákyovcov.

Zemianska vetva

Bartolomej (syn Mateja a brat Gašpara) založil zemiansku vetvu, ktorej sídlom bol kaštieľ v Jasenici a kaštieľ v Divinke. Táto zemianska vetva žila v Divinke a  v Jasenici ešte v prvej tretine 19.storočia, neskôr sa Suňogovci z oboch obcí odsťahovali.
Bartolomejov syn Juraj mal  synov Mikuláša a Daniela (spomína sa aj Juraj, ale bez ďalších údajov), čim sa zemiansky rod Suňogovcov rozdelil na dve vetvy. Daniel Suňog dal v roku 1618 postaviť v Jasenici renesančný kaštieľ, ktorý sa stal sídlom rodu. Podľa jeho vzoru vznikol aj kaštieľ v Divinke, prestavaný v roku 1723 Danielovým pravnukom Mikulášom. V jasenickom kaštieli ďalej býval Mikulášov syn Štefan a jeho potomkovia, v Divinke sa usadil ďalší Mikulášov syn František. 
Príslušníci zemianskej vetvy Suňogovcov patrili k stredne bohatým šľachticom a často zastávali rôzne funkcie v Trenčianskej stolici – napr. Václav sa v roku 1520 spomína ako slúžny, Juraj v roku 1580 ako prísažný, Daniel bol v rokoch  1614-1623 trenčianskym slúžnym, v rovnakej funkcii sa v roku 1783 spomína Michal. Mikuláš Suňog je na nápisovej tabuli kaštieľa v Divinke označený ako prísediaci najsvätejšieho cisárskeho a kráľovského veličenstva a sedmipanskej stolice. Jeho dcéra Kristína sa vydala za Mikuláša Jankoviča, ich vnuk Mikuláš Jankovič (Miklós Jankovich) bol známym uhorským zberateľom a historikom. Mikulášov syn Pavol sa v roku 1746 spomína ako vojak, iný Pavol bol v roku 1693 farárom v  obci Trstice v Bratislavskej stolici.  
Zaujímavosťou je, že Michal Suňog, ktorý zomrel v roku 1813 v Budatíne, bol pochovaný v rodinnej hrobke grófskej vetvy Suňogovcov v Kysuckom Novom Meste.
Englefontaine

Poloha

Obec má rozlohu 4,62 km². Najvyšší bod je položený 152 m n. m. a najnižší bod 128 m n. m.

Obyvateľstvo

Počet obyvateľov obce je 1 317 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Antałówka

Antałówka (937 m) je pretiahnutý a pomerne vysoký chrbát v Poľsku, ktorý sa od severu ako klin vnára do zástavby letoviska Zakopané. V minulosti sa chrbát z rovnomenným najvyšším vrcholom nazýval Jantolówka. Na severe je asi dva kilometre dlhý chrbát zakončený vrcholom Bachledzki Wierch (902 m). Predpokladá sa, že je budovaný tatranskými nánosmi, ktoré tu vytlačili ľadovce najstaršieho známeho zaľadnenia tejto oblasti.
Naucelles

Poloha

Obec má rozlohu 11,69 km². Najvyšší bod je položený 842 m n. m. a najnižší bod 579 m n. m.

Obyvateľstvo

Počet obyvateľov obce je 1 937 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
École-Valentin

Poloha

Obec má rozlohu 3,22 km². Najvyšší bod je položený 383 m n. m. a najnižší bod 283 m n. m.

Obyvateľstvo

Počet obyvateľov obce je 2 295 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
S1m0ne

Obsah

Hlavný hrdina Viktor Taransky je režisérom, scenáristom a producentom v jednej osobe, ktorého prenasleduje smola. Jeho posledný film bol prepadák a teraz mu navyše utiekla hviezda jeho nového filmu. Na dôvažok, vedenie štúdia s ním zruší zmluvu. Nič však nie je stranené…
Po vyhodení zo štúdia sa rozhodne Viktor vyskúšať nový počítačový program, ktorý dostal od známeho tesne pred jeho tragickou smrťou. Program umožňuje nahradiť skutočných hercov počítačovými simuláciami. V zúfalej snahe ukončiť film na vlastnú päsť, Viktor použije tento program a ako hlavnú hrdinku si vyberie simuláciu číslo 1 - nádhernú Simone. Stane sa nečakaná vec. Film má obrovský úspech a Simone sa cez noc stane hviezdou. Nikto však netuší, že predstaviteľka Simone nie je reálna bytosť a Viktor sa to snaží zatajiť. Musí však kvôli tomu čeliť jednému problému za druhým…
Dromeus z Mantineie

Dromeus (starogr. Δρομεύς – Dromeus) bol olympijský víťaz v pankratiu v roku 480 pred Kr.
Dromeus z arkádskej Mantineie bol na 75. olympijských hrách korunovaný olivovým vencom za víťazstvo v pankratiu. Pankration zaradili do programu olympijských hier v roku 632 pred Kr.
Olympijské víťazstvo Dromea zaznamenal staroveký cestovateľ Pausanias, ktorý v druhom storočí navštívil Olympiu. Pausanias o Dromeuvom víťazstve uvádza: „Vtedy údajne získal víťazstvo v pankratiu Dromeus z Mantineie, a to prvý, pokiaľ vieme, bez dotknutia sa prachu." Slovami „bez dotknuia sa prachu (piesku)", po grécky presnejšie akoniti, sa označovalo víťazstvo, pri ktorom súper nenastúpil na zápas.
Béziers

Dejiny

Na území dnešného mesta Béziers už v dávnych časoch žili Feničania. Počas rímskej nadvlády tu stála vojenská pevnosť.
V roku 1209 počas križiackej výpravy proti katarom bolo Béziers takmer zničené a obyvateľstvo vyvraždené. Križiaci pritiahli k mestu a vyzvali obyvateľov, aby vydali svojich spoluobčanov hlásiacich sa ku katarstvu. Mešťania to odmietli a mesto neotvorili. Počas obliehania sa podarilo križiakom do mesta dostať a výsledkom bol obrovský masaker všetkých obyvateľov bez ohľadu na náboženské vyznanie. Mnohí z dvadsaťtisíc pobitých hľadali márne útočisko v katedrále. Dodnes sa cituje výrok pápežského legáta Arnolda Amaricha, ktorý na otázku veliteľa vojska obliehateľov, ako majú poznať medzi obyvateľmi katarov, odpovedal: Zabite ich všetkých, Boh si tých svojich pozná.
Blaisy

Poloha

Obec má rozlohu 5,62 km². Najvyšší bod je položený 360 m n. m. a najnižší bod 299 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Skalický

Klubový hokej

So seniorským hokejom začínal v tíme HK Spišská Nová Ves v 1. hokejovej lige. V extralige hral za tímy HK Orange 20 a HC Košice, s ktorými získal v sezóne 2013/2014 titul majstra najvyššej slovenskej hokejovej súťaže. Časť sezóny 2014/2015 pôsobil so Švédsku. 15 zápasov odohral za juniorský tím Örebro HK J20. Jeden zápas odohral aj za seniorský tím Örebro HK v najvyššej švédskej lige SHL.
Od sezóny 2015/2016 pôsobí v slovenskom tíme HC Slovan Bratislava hrajúcom medzinárodnú Kontinentálnu hokejovú ligu. Prvý zápas v KHL odohral 26. augusta 2015 proti Admiralu Vladivostok. Svoj prvý gól v KHL zaznamenal 17. októbra 2015 v zápase proti Jugre Chanty-Mansijsk. V priebehu sezóny 2015/2016 odohral 4 zápasy play-off aj za juniorský tím HC Slovan Bratislava U20 a stal sa majstrom extraligy juniorov.
V sezóne 2016/2017, po skončení základnej časti KHL, v ktorej sa nepodarilo Slovanu Bratislava postúpiť do play-off odohral zvyšok sezóny na hosťovaní v tíme slovenskej najvyššej súťaže HC 05 Banská Bystrica. V play-off bol vďaka 14 bodom (7+7) štvrtým najproduktívnejším hráčom tímu a výraznou mierou sa tak podieľal na zisku historicky prvého titulu pre HC 05 Banská Bystrica, ktorý získali 22.apríla 2017 po víťazstve nad HK Nitra 4:1 na zápasy.

Reprezentácia

V reprezentačnom drese debutoval v sezóne 2013/2014 na Majstrovstvých sveta hráčov do 20 rokov vo švédskom Malmö, kde slovenský tím skončil na 8. mieste.
Premiéru na Majstrovstvách sveta seniorov absolvoval v sezóne 2015/2016, keď ho tréner Zdeno Cíger nominoval na MS hraných v Moskve a Petrohrade. Prvý zápas na nich odohral 12.mája 2016 proti Bielorusku. 17.mája 2016 strelil v zápase proti USA svoj prvý gól na seniorských Majstrovstvách sveta. 
Slovensko reprezentoval aj na nasledujúcich Majstrovstvách sveta 2017 v nemeckom Kolíne, kde za slovenský tím odohral všetkých 7 zápasov.
Longchaumois

Poloha

Obec má rozlohu 57,6 km². Najvyšší bod je položený 1 411 m n. m. a najnižší bod 470 m n. m.

Obyvateľstvo

Počet obyvateľov obce je 1 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viničovité

Viničovité (Vitaceae) je čeľaď dvojklíčnolistových rastlín; dreviny, sčasti liany; kvety obojpohlavné alebo jednopohlavné, plod bobuľa; rastú prevažne v trópoch. 12 rodov, asi 700 druhov. Na Slovensku sa vyskytujú najmä rody vinič (Vitis) a pavinič (Parthenocissus).
Starou kultúrnou rastlinou je vinič hroznorodý (vrátane viniča lesného). Ako podpníky odolné voči fyloxére sú americké druhy vinič skalný a vinič pobrežný, ako samorodé sorty sa pestuje vinič líščí. Okrasné - divé viniče sú z rodu pavinič.